කැකිරාව පොලිසියේ නිලධාරින් දෙදෙනෙක් නාඳුනන පිරිසක් කළ පහර දීමකින් තුවාල ලබා කැකිරාව දිසා රෝහලට ඇතුළත් කර තිබේ.පෙරේදා (21) සවස කැකිරාව හිරිපිටියාගම හන්දියේදී මෙම පහරදීම සිදුවී ඇති අතර ත්‍රිරෝද රථ දෙකකින් පැමිණි පිරිසක් මෙම නිලධාරීන් දෙදෙනාට බැනවැදී පහරදී ඇත.පහරදීමට හේතුව මෙතෙක් අනාවරණය වී නොමැති අතර සිද්ධිය සම්බන්ධයෙන් එක් සැකකරුවෙක් මේ වන විට පොලිස් අත්අඩංගුවට පත්ව ඇති බැව් කැකිරාව පොලිස් ස්ථානාධිපති පොලිස් පරීක්ෂක කපිල අබේනායක මහතා පවසයි..